Ons vier fees! – 'n Skrywer se blok
Foto’s geleen by Vuurvlieggie.
Die Towerinne is in rep en roer. Almal kook en gaan tekere. Ons kook nie net in die kombuis nie. Ons KOOK ook in die kombuis. 😆
Ons is vuur warm en toe slaan my brood aan die brand…
Hier is die reseppie vir as jul dit dalk wil probeer.
1 sakkie brood deeg.
1 koppie verkrummelde fetta kaas
1 tee lepel fyngekapte knoffel
1/2 koppie fyngekapte uie
Italiaanse speserye na smaak
Voorverhit die oond op 200 grade Celcius.
Rol die deeg langwerpig uit. Sny repe aan beide kante.
Braai die uie en knoffel in bietjie olyfolie en strooi in die middel van die deeg van bo na onder. Strooi ook die speserye, kaas en feta oor.
Vleg die deeg se repe oorkruis toe en bak in die oond tot goudbruin.
Daarsy, my broodjie was in die oondjie. Toe besluit ek om myself te beloon met ‘n koppie koffie. Ingedagte tuur ek by die venster uit. Al wat ‘n Towerin is, stap vrolik juigend met hul kossies af na die feestafel. Hier op Rebusfontein vier ons die lewe! Alles is ‘n fees.
Ek wag nog vir my gas ook. My tannie wat so klompie jare gelede oorlede is. Annemarie. Sy was ook ‘n motiveringspreker. Ek sal met haar wil gesels oor my reis op hierdie pad tot dusver. Ek weet sou trots wees en ek weet ook sy sou my van die druk waarsku wat kom. Sy behoort nou enigetyd hier te wees.
Ek vat nie iemand saam waarvan ek nie hou nie. Daar is nie regtig iemand waarvan ek nie werklik hou op hierdie stadium nie. Indien ek iemand sou saamneem sou dit ‘n politikus gewees het. Ek dink hul is tans op ons almal se stoute lys. Daarom het ek besluit om nie iemand saam te neem nie. Ek sou heel moontlik iets doen wat ons emigrasie proses so belemmer.
Net so ingedagte daag my tannie op by die voordeur. Ek hardloop haar tegemoed en omhels haar. Trane in ons albei se oë.
Dan ruik ek dit…. Die brood! Ek hol so gou ek kan kombuis toe. Pluk die oond oop en daar is hy. Net net swart. “Toemaar! Als is okay. Ek kan hierdie afkrap.” Die brood is warm. Ek gooi dit heen en weer tussen my hande. Dit val amper op die vloer, maar net betyds plons dit neer op die kombuistafel. Ek krap en krap en krap. Swart krummels oral. Uiteindelik lyk dit beter. Dit ruik nog gebrand, maar die binnekant behoort eetbaar te wees.
“Nou ja. Hier gaan ons.” Ek en my tante stap die pad af na die feestafel. Giggelend oor my broodjie in die oondjie, maar dankbaar dat ons mekaar weer kon sien.
Lekker eet vriendinne!
Om ander deelnemers se bydraes tot hierdie bloguitdaging te lees, volg hierdie skakel:
The post Ons kook kos vir die feestafel op Rebusfontein appeared first on Dis Ekke.
15 thoughts on “Ons vier fees!”
Mei 18, 2019 at 9:31 nm
Daai broodjie klink heerlik en skielik wonder ek oor giggelend oor ‘n broodjie in ‘n oondjie. Mmmm? 😁
Mei 19, 2019 at 5:53 vm
Haha! Hoewel ek altyd die kos verbrand het as ek swanger was is hierdie nie so geval nie. 😜
Mei 19, 2019 at 8:18 vm
O. Ek vra maar net, jy het so oulik met die woorde gespeel. 😂
Mei 22, 2019 at 7:43 vm
Ek sê mos die woorde reën weer neer. 😂😂😂
Mei 19, 2019 at 7:55 vm
Welkom by die tafel Sonell. Jy het duidelik baie verlang na jou taniie se teenwoordigheid en ondersteunng. Bly om haar te ontmoet. Ek hoop julle twee sal ons help om die ander minder welkome gaste in toom te hou! Jy het ‘n interessante idee beet met hierdie broodjie. Ek gebruik gewoonlik net die deeg vir vetkoeke of braaibroodjies.
Mei 19, 2019 at 8:44 vm
Ek het jou skakel op InLinkz gesit.
Dankie baie ❤️
Mei 19, 2019 at 3:38 nm
Die brood klink heerlik, dankietog jy kon dit red!
Sê ek ook! 🤣
Mei 19, 2019 at 10:03 nm
Sonell, bêre vir my ń stukkie aanbrandsel! Saam met ń homp regte botter is dit heerlik. Sny net effe dieper sodat ek die broodjie ook kan geniet.
Mei 22, 2019 at 7:44 vm
Ek maak beslis so. Spesiaal vir jou.
Mei 20, 2019 at 12:00 nm
Oulik geskryf!!! Ek sal van jou broodjie probeer al wil my maag nie brood hanteer nie. Jy het hom egter goed hanteer so warm uit die oond uit 😂😂😂😂 Miskien kry ek ook ‘n geselsie met jou tannie in…klink na ‘n aangename mens.
Nou wonder ek of jy nie Toortsie se mensbroodjie moet hanteer nie….sy kom ook so warm uit die oond uit 🤔
Mei 22, 2019 at 7:45 vm
Jy sal mal wees oor my tannie. Seker julle sal goed kan gesels.
Haha! Ja nee, daai mens broodjie… jy pak dit nie sonder warm lappies aan nie.
Mei 21, 2019 at 9:26 vm
Daai broodjie klink soos die tipe waaraan ek my altyd vervreet!….
Mei 22, 2019 at 7:46 vm
Ek doen altyd! Dit is werklik ‘n ding van as jy eers begin kan jy nie ophou nie.
Una oor Train them up.
seegogga oor A touch of nostalgia.
Dr Christa van Stade… oor Listen
woordnoot oor Die skoene wat jy dra.
sonell oor Die skoene wat jy dra.
Dr Christa van Stade… oor Die skoene wat jy dra.
perdebytjie oor Die skoene wat jy dra.